Diari Oficial de la Generalitat Valenciana


Sumari del DOGV 5723, del 13-03-2008 (2008/2738)

Informació pública de l'aprovació definitiva i adjudicació del PAI de la UE en Sòl Urbanitzable Sectoritzat Sector Industrial de Guardamar de la Safor.
-------------------------------------------------------------------------------------------------------------------------------------------------------

### Dades del document

Número de DOGV
:   5723

Data del DOGV
:   13-03-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/2738


Data del document
:   24-04-2007

Organisme emissor
:   Ajuntament de Guardamar de la Safor

Tipus de document
:   Informació Pública

Anàlisi jurídica

 Descriptors 

:   * Guardamar de la Safor
    * administració local
    * pla d'urbanisme
    * licitació
    * contracte d'obres
    * obres públiques

Informació pública de l'aprovació definitiva i adjudicació del PAI de la UE en Sòl Urbanitzable Sectoritzat Sector Industrial de Guardamar de la Safor. [2008/2738]  
L'Assemblea Veïnal de Guardamar de la Safor, en data de 24 d'abril de 2007, va adoptar l'acord que a continuació es transcriu, en relació amb l'aprovació definitiva i adjudicació del PAI de la UE en Sòl Urbanitzable Sectoritzat Sector Industrial de Guardamar de la Safor:  
U. Valorar i puntuar la proposició juridicoeconòmica analitzada en els termes de l'informe tècnic que hi ha en l'expedient.  
Dos. Seleccionar l'alternativa tècnica formulada per Alquerieta Industrial 2005, SL i aprovar la proposició juridicoeconòmica formulada per esta mercantil, amb l'esmena prèvia de les omissions i acceptació de les modificacions establertes en els informes tècnics corresponents que hi ha en l'expedient.  
Tres. Adjudicar el Programa d'Actuació Integrada UE Sòl Urbanitzable Sectoritzat Sector Industrial del municipi de Guardamar de la Safor a la mercantil Alquerieta Industrial 2005, SL que adquirix la condició d'agent urbanitzador en les condicions que resulten d'esta. L'eficàcia de l'adjudicació queda demorada fins a l'acceptació per part d'Alquerieta Industrial 2005, SL de les modificacions i esmenes indicades per a la qual cosa disposa d'un termini de 10 dies, en els termes de l'article 57 de la Llei 30/1992, i quedarà sense efecte en cas contrari.  
Quatre. Requerir la mercantil adjudicatària perquè complete la garantia definitiva una vegada complits els anteriors condicionants.  
Cinc. Publicar l'adjudicació i requerir l'adjudicatari per a la formalització del contracte en els termes de la Llei Urbanística Valenciana una vegada complits els anteriors condicionants.  
Sis. Aprovar la quantitat de 294.000 euros com a cost de les obres de connexió de xarxes primàries externes i internes anticipades i existents, segons desglossament annex 3, segons es referix en la proposició juridicoeconòmica que tindrà el caràcter de cànon d'urbanització i una vegada abonat per l'urbanitzador, este adquirirà la condició de beneficiari per a la seua posterior repercussió als propietaris afectats per l'actuació.  
Set. Notificar als interessats l'acte i indicar que este posa fi a la via administrativa i pot interposar-s'hi recurs potestatiu de reposició en el termini d'un mes des de la notificació o alternativament recurs contenciós administratiu davant del Jutjat Contenciós Administratiu de València en el termini de dos mesos des de la seua notificació sense que puguen alternar-se ambdós recursos.  
Guardamar de la Safor, 24 d'abril de 2007.- L'alcalde president: Josep Martínez i Moncho.